Vognene med M i litra (BM73, BMU73 og BFM73) har traksjonsutrustning, basert på GTO-tyristorer og asynkronmaskiner. Strømavtaker og transformator er plassert i mellomvognen BMU. Under bremsing kan effekt mates tilbake i kjøreledningen, regenerativ bremsing. Togsettene er multippelkjørbare med hverandre, inntil 3 togsett (12 vogner). Til dette er ingen plattformer ved norske stasjoner lange nok, men på avganger med mange passasjerer kjøres ofte åttevognstog med to sett.